Source: http://docplayer.ee/165147479-Tartu-%C3%BClikool-%C3%B5igusteaduskond-riigi-ja-haldus%C3%B5iguse-%C3%B5ppetool-jaan-saulin-kohaliku-omavalitsuse-poolt-detailplaneeringu-menetlemisel-kaalutlus%C3%B5iguse-t.html
Timestamp: 2020-07-02 06:49:42+00:00
Document Index: 2254046

Matched Legal Cases: ['kohus ', 'PS 19', 'PS 28', 'PS 31', 'PS 32', 'PS 5', 'PS 53', 'PS 32', 'Riigikohus ']

TARTU ÜLIKOOL ÕIGUSTEADUSKOND Riigi- ja Haldusõiguse õppetool Jaan Saulin KOHALIKU OMAVALITSUSE POOLT DETAILPLANEERINGU MENETLEMISEL KAALUTLUSÕIGUSE T - PDF Tasuta allalaadimine
Download "TARTU ÜLIKOOL ÕIGUSTEADUSKOND Riigi- ja Haldusõiguse õppetool Jaan Saulin KOHALIKU OMAVALITSUSE POOLT DETAILPLANEERINGU MENETLEMISEL KAALUTLUSÕIGUSE T"
Riina Visnapuu
1 TARTU ÜLIKOOL ÕIGUSTEADUSKOND Riigi- ja Haldusõiguse õppetool Jaan Saulin KOHALIKU OMAVALITSUSE POOLT DETAILPLANEERINGU MENETLEMISEL KAALUTLUSÕIGUSE TEOSTAMINE JA RUUMILISE PLANEERIMISE PÕHIMÕTTE TÄITMINE Bakalaureusetöö Juhendajad: Tartu Ülikooli mag.iur Kristjan Kenapea Tartu Ülikooli riigiõiguse professor (PhD) Ülle Madise Tallinn 2013
2 SISUKORD 2 SISSEJUHATUS 4 I RUUMILISE PLANEERIMISE JA DETAILPLANEERINGU OLEMUS Planeerimise põhimõtted ja eesmärgid Ruumilise planeerimise mõiste ja kujunemine Detailplaneering ja tema koht Eesti planeerimissüsteemis Detailplaneeringuga üldisema planeeringu muutmise lubatavus Järeldused 15 II KAALUTLUSÕIGUSE OLEMUS JA PLANEERIMISDISKRETSIOONI ERIPÄRA Kaalutlusõiguse mõiste ja olemus Kaalutlusvead Planeerimisdiskretsiooni eripära Kaalutlusõiguse teostamine detailplaneeringu menetluses Kaalutlusõiguse teostamine detailplaneeringu algatamisel Kaalutlusõiguse teostamine detailplaneeringu koostöö, kaasamise ja 25 kooskõlastamise tulemusena Kaalutlusõiguse teostamine detailplaneeringu vastuvõtmisel Kaalutlusõiguse teostamine detailplaneeringu avalikustamisel Kaalutlusõiguse teostamine detailplaneeringu kehtestamisel Järeldused 30 2
3 III. RUUMILISE PLANEERIMISE ÕIGUSLIKUD ALUSED JA KOHTULAHENDID Ruumilise planeerimise alused Detailplaneeringu reguleerimisala piirid Ruumilise planeerimise põhimõtetega arvestamine kohtulahendite näitel Järeldused 38 KOKKUVÕTE 40 RESÜMEE (SUMMARY) 42 LÜHENDID 44 KASUTATUD MATERJALID 45 LIHTLITSENTS 49 3
4 SISSEJUHATUS Planeerimisseadusest tulenevalt on detailplaneering aluseks kinnistutele ehitamisele ja maakasutusele ning puudutab seega suurt hulka ühiskonnaliikmeid. Sõltuvalt ehitustegevuse mahust ja hoonestuse iseloomust võib detailplaneeringu lahendus mõjutada märkimisväärselt naaberkinnistute omanike naabrusõigusi kui ka paljusid teisi elanikke ja pakkuda seeläbi suurt huvi puudutatud isikutele kui ka avalikkusele. Oluliseks küsimuseks detailplaneeringute puhul on kaalutlusõiguse õige teostamine. See peaks kaasa aitama õiglase lahenduse leidmisele, võimaldades tagada efektiivne haldustegevus, mis vastab areneva ja muutuva ühiskonna vajadustele. Sealjuures on oluline planeerimisseaduses väljendatud ruumilise planeerimise põhimõtte tagamine, selleks et saavutada majandusliku, sotsiaalse ja kultuurilise keskkonna ning looduskeskkonna vajadusi arvestav tasakaalustatud lahendus. Haldusmenetluse seaduse vastuvõtmisest on nüüdseks möödunud üle 10 aasta ning antud teema kohta on nüüdseks olemas mitmeid kohtulahendeid. Samas on planeerimismenetluses, konkreetsemalt detailplaneeringu koostamisel, kaalutlusõiguse teostamine ja ruumilise planeerimise põhimõtte kohaldamine üpris vähe käsitlust leidnud, arvestades teema aktuaalsust. Käsitletud uurimisprobleemist ning kogutud materjalidest lähtuvalt on käesolevas töös sõnastatud uurimisküsimus. Eeltoodust tulenevalt on käesoleva bakalaureusetöö ülesandeks anda vastus uurimisküsimusele, kas planeerimisseaduse õiguslik raamistik tagab detailplaneeringu koostamisel planeerimisdiskretsiooni piisava teostamise ja ruumilise planeerimise põhimõttest lähtumise. Kuna planeerimisseadusest tulenevalt kuulub detailplaneeringute koostamise korraldamine üldjuhul kohaliku omavalitsuse pädevusse, siis lähtutakse töös eeldusest, et kaalutlusõiguse teostajaks, ruumilise planeerimise põhimõtte täitjaks ning detailplaneeringuid menetlevaks haldusorganiks on kohalik omavalitsus. Riiklikult tähtsa ehitise kavandamise puhul võib teatud riiklikult tähtsate ehitiste (nt kaitseväe harjutusväli) puhul üld- ja detailplaneeringu koostamise korraldamise ja kehtestamise anda maavanemale, kui asjaomase kohaliku omavalitsusega ei ole võimalik jõuda kokkuleppele (planeerimisseaduse 34 lg 5). Kuna tegemist on väga erandliku korraga, siis seda käesolevas töös ei käsitleta. 4
5 Arvestades töö eesmärki, tuleb kaalutlusõiguse teema vaatlemisele üksnes niivõrd, kui see on vajalik kaalutlusõiguse olemuse selgitamiseks püstitatud uurimisküsimuse kontekstis. Sama kehtib detailplaneeringu olemuse ja ruumilise planeerimise põhimõtte käsitlemisel. Kaalutlusõiguse käsitlemisel keskendutakse peamiselt planeerimisõiguse valdkonnale. Kõiki teemasid ja uurimisprobleemi vaadeldakse eelkõige Eesti kehtiva õiguse seisukohast. Seejuures lähtutakse sellistest õigusteoreetilistest õpetustest, mis on jätkuvalt aktuaalsed ka tänapäeval. Töös kasutatakse analüütilist metoodikat. Töö põhineb empiirilise uuringu käigus kogutud materjali analüüsil. Töö eesmärgiks on peamiselt õiguspraktikutele suunatud analüüsi koostamine, mis annaks ülevaate kaalutlusõiguse olemusest, detailplaneeringu liigist, kaalutlusõiguse kohaldamisest detailplaneeringu menetluses ja ruumilise planeerimise põhimõttega arvestamisest. Töö eesmärkidest lähtuvalt on töö jagatud mitmesse peatükki, millest esimene keskendub ruumilise planeerimise ja detailplaneeringu olemuse selgitamisele. Teine peatükk annab ülevaate kaalutlusõiguse olemusest ja planeerimisdiskretsiooni eripärast. Kolmandas peatükis keskendutakse ruumilise planeerimise õiguslikele alustele ja teemakohastele Riigikohtu ja Euroopa kohtu lahenditele. Iga peatüki järeldustes püütakse anda peatüki teema osas vahevastus uurimisküsimusele. Peatükkidele järgneb töö kokkuvõte, milles antakse vastus uurimisküsimusele, töö resümee inglise keeles ning kasutatud materjalide täpne loetelu. Töö koostamisel on lähtutud Riigikohtu ja Euroopa Kohtu kohtuotsustest ja asjassepuutuvatest Eesti normatiivmaterjalidest, eeskätt planeerimisseadusest. Töö koostamisel on tuginetud Eesti ja välisriikide õigus- ja planeerimisalaste teadlaste teostele. Töö koostamisel kasutatud materjalide täpne nimikiri tuuakse ära eraldi loeteluna töö lõpus. Sissejuhatuse kokkuvõtteks tahan tänada oma juhendajaid Kristjan Kenapea d ja Ülle Madise t, kelle nõuanded, abi ja kannatlikus on aidanud käesoleva töö lõpuni jõuda. 5
6 I. RUUMILISE PLANEERIMISE JA DETAILPLANEERINGU OLEMUS Töö teemast parema ülevaate saamiseks antakse esimeses peatükis ülevaade ruumilise planeerimise mõistest ja arengust, planeerimise üldistest põhimõtetest, detailplaneeringu olemusest ja kohast Eesti planeeringute süsteemis ning detailplaneeringuga üldisemate planeeringute muutmise alustest. 1.1 Planeerimise põhimõtted ja eesmärgid Eestis on planeerimise aluseks planeerimisseadus (PlanS) 1, mis jõustus 1. jaanuarist Enne seda kehtis 1995.aastast alates planeerimis- ja ehitusseadus (PES) 2. PlanS reguleerib riigi, kohalike omavalitsuste ja teiste isikute vahelisi suhteid planeeringute koostamisel. PlanS-s ettenähtud menetlusele kohaldatakse haldusmenetluse sätteid, arvestades planeerimisseaduse erisusi (PlanS 1 lg 6). PlanS-i eesmärk on tagada võimalikult paljude ühiskonnaliikmete vajadusi ja huvisid arvestavad tingimused säästva ja tasakaalustatud arengu kujundamiseks, ruumiliseks planeerimiseks, maakasutuseks ja ehitamiseks (PlanS 1 lg 2). Planeerimise põhimõtted on eraldi esile toodud PlanS -s 3. Samas PlanS-i esimeses peatükis sätestatud üldsätete normidest on võimalik tuletada ka teisi planeerimise põhimõtteid, mis omavad erilist õiguslikku kvaliteeti. Seega planeerimise põhimõteteks tulenevalt PlanS-i esimesest peatükist on: - Avalikkus (PlanS 3 lg 1); - Demokraatlikus (PlanS 1 lg 3); - Kõikehaaravus (PlanS 1 lg 3); - Tehiskeskkonna ja looduskeskkonna arengu tasakaalustatus (PlanS 1 lg 2); - Kinnisomandile kitsenduste seadmise lubatavus (PlanS 3 lg 3). - Avalike huvide, väärtuste ja erahuvide tasakaalustatus (PlanS 1 lg 2, 4 lg 2). 1 Planeerimisseadus. RT I 2002, 99, 579 RT I, , 3 2 Planeerimis- ja ehitusseadus. - RT I 1995, 59,
7 Samuti on kirjanduses üld- ja detailplaneeringute puhul esile toodud omavalitsuskesksuse ehk nn omavalitsuse planeeringumonopoli 3 põhimõtet, arvestades omavalitsuse ulatuslikku planeerimisdiskretsiooni. 1.2 Ruumilise planeerimise mõiste ja kujunemine Ruumiline planeerimine on PlanS-i tähenduses demokraatlik, erinevate elualade arengukavasid koordineeriv ja integreeriv, funktsionaalne, pikaajaline ruumilise arengu kavandamine, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi (PlanS 1 lg 3). PlanS-i kandva põhimõtte ruumilise planeerimise (ingl.k spatial planning), määratlemisel on tuginetud Euroopa Ruumilise/Regionaalse Planeerimise Hartale (European regional/spatial planning Charter 4 ), mis kiideti heaks aastal Euroopa Nõukogu liikmesmaade planeeringuministrite konverentsil Torremolinoses aastal toimunud ÜRO Keskkonna- ja arengukonverents (UNCED United Nations Conference on the Environment and Development ehk Earth Summit) ehk Rio de Janeiro konverents teadvustas 5 säästva arengu (ingl.k sustainable development) põhimõtte, rõhutades ühtlasi keskkonna arvestamist ühe peamise arengukriteeriumina. Arengukava oluliseks osaks sai planeeringu realiseerimisega kaasneda võivate keskkonnamõjude hindamine. Konverentsi põhimõtete kohaldamiseks siseriiklikus õiguses võeti Eestis vastu säästva arengu seadus 6 (SäAS), millele järgnes hiljem keskkonnamõju hindamise ja keskkonnajuhtimissüsteemi seadus 7 (KeHJS). KeHJS sätestab seaduses loetletud juhtudel planeeringutele keskkonnamõju strateegilise hindamise kohustuse ning selle tulemusel valmivat aruannet tuleb käsitleda planeeringu osana (KeHJS 40 lg 1). Planeeringute elluviimisega kaasneva keskkonnamõju strateegilist hindamist (edaspidi KSH) korraldatakse KeHJS-s sätestatud juhtudel ja korras. Võimaluse korral ühendatakse KSH menetlus planeeringu koostamise menetlusega (PlanS 1 lg 5). 3 Arhitektibüroo Siim & Põllumaa OÜ. Soovitused detailplaneeringu koostamiseks. Keskkonnaministeerium, Tallinn 2003, lk 5 4 European regional/spatial planning Charter. Torremolinos Charter adopted on 20 May 1983 at Torremolinos (Spain). European Conference of Ministers responsible for Regional Planning, Council of Europe, UN General Assembly. Report of the United Nations Conference of Environment and Development, , A/CONF.151/26 (Vol. I) 6 Säästva arengu seadus. - RT I 1995, 31, Keskkonnamõju hindamise ja keskkonnajuhtimissüsteemi seadus. RT I 2005, 15, 87 RT I, , 7
8 KSH peamiseks eesmärgiks on integreerimisprintsiibi elluviimine sotsiaalse ja majandusliku planeerimise varajases staadiumis 8. Maakasutuse planeerimine on üheks olulisemaks keskkonnakaitse vahendiks nii tiheasustusega kui ka hajaasustusaladel. Selle eesmärgiks on keskkonnale ohtliku tegevuse hajutamine, et vältida või minimeerida võimalikku kahju. Planeeritav territoorium jagatakse erineva sihtotstarbega osadeks, kus kehtivad erinevad majandustegevuse piirangud ning muud keskkonnakaitselised nõuded. Seega keskkonnanormatiivid võivad olla diferentseeritud territoriaalselt 9. Detailplaneeringu koostamisel keskkonna- ja looduskaitse eesmärkidega arvestamist reguleerib näiteks ka looduskaitseseadus 10 ja kultuurilise keskkonda eesmärkidega arvestamist muinsuskaitseseadus. 11 Lisaks nendele on palju eriseadusi, mis oma valdkonna osas samuti planeerimisele nõudeid seavad, olgu selleks siis maavarade kaevandamist, vee erikasutust, maaparandussüsteemide toimimist, tervisekaitse või liiklusohutuse tagamist reguleerivad seadused. Ruumilise planeerimise põhimõtte määratlemisel on oluliseks olnud Euroopa Liidu mõju, mis kasvab liikmesriikide ruumilise planeerimise poliitikale ja protsessidele pidevalt. Euroopa Liidu poliitika omab keskkonna, transpordi, maaelu- ja regionaalse arengu valdkonnas tuntavat ruumilist mõju ja nõuab liikmesriikidelt tihti institutsionaalseid muudatusi. 12 Euroopa Liidu organid toetavad aktiivselt valdkondlikke arengutegevusi ja tasakaalustatud ruumilist arengut Liidu territooriumil. Planeerijad üle Euroopa on regulaarselt seotud piiriülese koostöö programmidega ja jagavad üksteisega kogemusi. Selline koostöö liikmesriikide ja regioonide vahel on viinud liikmesriikide ja regioonide poliitikate ühtlustamisele ja erinevate institutsioonide kohandumisele. Erialakirjanduses on kasutatud europaniseerumise 13 (ingl.k - europanization) mõistet erinevate nähtuste ja protsesside kirjeldamiseks, mis on tingitud Euroopa Liidu poliitikast 8 Hannes Veinla. Keskkonnaõigus. Tallinn, Juura 2005, lk R.R Wright. Land Use. St. Paul: West Publishing Co, 1994, lk Looduskaitseseadus. - RT I 2004, 38, 258 RT I, , 5 11 Muinsuskaitseseadus. - RT I 2002, 27, 153 RT I, , 8 12 Stefanie Dühr, Dominic Stead, Wil Zonneveld, The Europeanization of Spatial Planning through Territorial Cooperation, Routledge 2007, Planning, Practice & Research, Vol. 22, No. 3, lk J.P.Olsen, The many faces of Europeanization, Journal of Common Market Studies 2002, 40(5), lk
9 erinevates valdkondades (sealhulgas ruumilise planeerimise alal), millest tingitult liikmesriigid muudavad oma senikehtinud regulatsioone. Euroopa institutsioonide huvi piiriülese koostöö järele sai alguse 1990-ndate aastate alguses. Euroopa Ühenduste Komisjoni uuringus Europe 2000 (CEC, 1991) leiti, et ei ole ratsionaalne planeerimist kunstlikult lõpetada riigipiiridega 14. Uuringus asuti seisukohale, et ruumiline areng omab piiriülest ja riigiülest mõju, mida regioonid või riigid iseseisvalt ainult oma territooriumiga piirdudes ei saa efektiivselt suunata ega rakendada. Kuigi Euroopa Liit liigub erinevate regulatsioonide ja institutsioonide harmoniseerumise poole on täielik ühtlustamine problemaatiline. Näiteks Saksamaal on ruumilise arengu suunamise pädevus antud osaliselt liidumaade pädevusse, kes ei ole aga osalised Euroopa Liidu tasandil tehtavate planeerimist puudutavate otsuste juures. 15 Europe 2000 tulemusel võeti 1999.aastal Potsdamis vastu liikmesmaade ruumilist planeerimist korraldavate ministrite poolt Euroopa Ruumilise Arengu Perspektiiv (European Spatial Development Perspective - ESDP) 16. ESDP kolm põhieesmärkideks on majandusliku ja sotsiaalse arengu sidumine, säästva arengu põhimõtete järgimine ja elluviimine, tasakaalustatud konkurentsivõime tagamine kogu Euroopa territooriumil. Lähtuvalt nendest eesmärkidest keskendutakse neljale põhivaldkonnale: linnapiirkondade areng, maapiirkondade areng, looduslik ja kultuuripärand, transport. ESDP järglasdokumendina võeti liikmesmaade ruumilist planeerimist korraldavate ministrite poolt 2007 Leipzigis vastu Euroopa Liidu Territoriaalne Agenda 17 (Territorial Agenda of the European Union - TAEU) ning 2011.aastal Ungaris Gödöllős Euroopa Liidu Territoriaalne Agenda 2020 (Territorial Agenda of the European Union 2020 TAEU 2020). TAEU 2020 eesmärgiks on anda strateegilised suunised territoriaalsele arengule, tugevdada integratsiooni 14 Commission of the European Communities (1991) Europe 2000: Outlook for the Development of the Community s Territory (Luxembourg, Office for Official Publications of the European Communities), lk A.Faludi, Spatial Planning Traditions in Europe: Their Role in the ESDP Process International Planning Studies 2004, vol. 9, nos. 2/3, lk Committee on Spatial Development (1999) European Spatial Development Perspective: Towards Balanced and Sustainable Development of the Territory of the EU (Luxembourg, Office for Official Publications of the European Community. 17 Territorial Agenda of the European Union. Towards a More Competitive and Sustainable Europe of Diverse Regions. Agreed on the occasion of the Informal Ministerial Meeting on Urban Development and Territorial Cohesion in Leipzig on 24/25 May 2007.Arvutivõrgus kättesaadaval 9
10 territoriaalplaneerimise osas kõikidel valitsemise tasanditel ning kindlustada TAEU 2020 ellurakendamine vastavalt territoriaalse ühtekuuluvuse põhimõttele Detailplaneering ja tema koht Eesti planeerimissüsteemis PlanS-s käsitleb planeeringute liike teine peatükk. Planeeringud on jaotatud üldistusastmest ja ülesannete iseloomust tulenevalt neljaks: üleriigiline planeering, maakonnaplaneering, üldplaneering ja detailplaneering. Eesti planeerimissüsteem on hierarhiline, st liigilt detailsema planeeringu koostamisel tuleb järgida liigilt üldisemat kehtestatud planeeringut, et tagada ruumilise arengu järjepidevus. Teisest küljest on liigilt detailsema planeeringu koostamisel võimalik muuta liigilt üldisemat kehtestatud planeeringut, et tagada operatiivne reageerimine muutuvatele vajadustele. Üldplaneeringu muutmise lubatavust on täpsemalt käsitletud töö alapeatükis 1.4. Võrdluseks näiteks Saksamaal eristatakse kohalikku ja piirkondlikku, riiklikku ja vajaduse korral rahvusvahelist planeerimist. Kohalikud omavalitsused on autonoomsed. Kohalikul tasandil planeerimist nimetatakse Raumordnung (sõna otseses mõttes ruumiline tellimine). Föderaalseadused seavad üldsuunised, mille alusel saavad 16 liidumaad teha oma reguleerivat planeeringut piirkondlikul tasandil. Saksa planeerimissüsteem põhineb seega laiaulatuslikul integreeritud lähenemisel. Saksamaa planeerimine on rohkem reguleeriva iseloomuga kui suunava iseloomuga. Algatused tulevad mitte planeerijatelt vaid selle valdkonna ja/või erasektori arendajatelt. Nad peavad järgima kohustuslikke kehtivaid planeeringuid, kuid sellega nende roll planeerimisel sageli lõpeb 19. Eestis koostatakse kogu riigi territooriumi kohta üleriigiline planeering (PlanS 6) ning see on aluseks riigi ruumilise arengu strateegia kujundamisele ja asustuse arengu suunamisele. Üleriigilise planeeringuga seatakse ülesanded maakonnaplaneeringutele. Üleriigilise planeeringu Eesti kehtestas Vabariigi Valitsus korraldusega nr Territorial Agenda of the European Union 2020 Towards an Inclusive, Smart and Sustainable Europe of Diverse Regions. Agreed at the Informal Ministerial Meeting of Ministers responsible for Spatial Planning and Territorial Development on 19th May 2011 Gödöllő, Hungary, lk 4. Arvutivõrgus kättesaadaval 19 A.Faludi, Spatial Planning Traditions in Europe: Their Role in the ESDP Process International Planning Studies 2004, vol. 9, nos. 2/3, lk Üleriigiline planeering Eesti Vabariigi Valitsuse korraldus nr 368. Arvutivõrgus kättesaadaval: 10
11 Maakonnaplaneering (PlanS 7) koostatakse maakonna või selle osa kohta. Maakonnaplaneering on aluseks maakondliku ruumilise arengu kujundamisele ja arengu suunamisele ning riiklike ja kohalike huvide tasakaalustamine. Maakonnaplaneering on aluseks üldplaneeringute koostamisele ja detailplaneeringute või projekteerimistingimuste koostamisele, kui üldplaneering puudub või kui maakonnaplaneeringust varem kehtestatud üldplaneering ei kajasta maakonnaplaneeringus sätestatut (PlanS 7 lg 4). Üldplaneering (PlanS 8) koostatakse kogu valla või linna territooriumi või selle osade kohta. Üldplaneeringu ülesandeks on valla või linna ruumilise arengu põhimõtete kujundamine, üldiste maakasutus- ja ehitustingimuste määramine, sh detailplaneeringu koostamise kohustusega alade ja juhtude määramine lisaks PlanS 3 lõikes 2 sätestatule. Üldplaneering on aluseks detailplaneeringutele ja projekteerimistingimustele, samuti maakorraldusele (PlanS 8 lg 7). Detailplaneering (PlanS 9) koostatakse valla või linna osa kohta ja see on maakasutuse ja lähiaastate ehitustegevuse aluseks. Detailplaneeringu ülesandeks on kinnisasjadele konkreetsete maakasutus- ja ehitustingimuste (krundi ehitusõigus, arhitektuurinõuded jne) ja piirangute kehtestamine. Detailplaneering on aluseks katastritoimingutele ning ehitusprojekti koostamisele (PlanS 9 lg-d 8-9). Detailplaneeringu koostamine ehitise püstitamiseks on nõutav vaid PlanS 3 lõikes 2 ja üldplaneeringuga määratud aladel ja juhtudel. Lisaks võib detailplaneeringu koostamise kohustus tuleneda eriseadusest, näiteks kalda ehituskeeluvööndisse tehnovõrgu kavandamisel (looduskaitseseadus 38 lg 5 p 8). Detailplaneeringu koostamise algatab ja koostamist korraldab kohalik omavalitsus (PlanS 10 lg 5). Detailplaneeringu kehtestab kohalik omavalitsus (PlanS 24 lg 3). PlanS 2 lõikest 1 tulenevalt on detailplaneering planeerimise käigus valmiv dokument. Detailplaneering koosneb tekstist ja joonistest, mis täiendavad üksteist ja moodustavad ühtse terviku. Detailplaneeringu tekstis ehk seletuskirjas esitatakse planeeringuala ruumilise arengu analüüsile tuginevad ruumilise arengu eesmärgid ja planeeringulahenduste kirjeldused ja põhjendused. 11
12 Detailplaneeringu seletuskirja ülesanne on aidata mõista ja tõlgendada planeeringulahendusi ning tagada teostus planeeringus ettenähtud viisil 21. Planeeringu vormistamise nõuded kehtestab regionaalminister (PlanS 2 lg 2). Neid nõudeid ei ole veel jõutud kehtestada Detailplaneeringuga üldisema planeeringu muutmise lubatavus Nii nagu eepool sai märgitud, on Eesti planeerimissüsteem on hierarhiline, st liigilt detailsema planeeringu koostamisel tuleb järgida liigilt üldisemat kehtestatud planeeringut, et tagada ruumilise arengu järjepidevus. Teisest küljest on liigilt detailsema planeeringu koostamisel võimalik muuta liigilt üldisemat kehtestatud planeeringut, et tagada operatiivne reageerimine muutuvatele vajadustele. Siinkohal on oluline märkida, et planeeringuga saab teha ainult järgmise planeeringu liigi muutmise ettepanekut, st näiteks detailplaneeringuga saab teha üldplaneeringu muutmise ettepanekut, kuid ei saa teha maakonnaplaneeringu muutmise ettepanekut. 22 Planeeringute hierarhiat arvestades on iga planeering aluseks järgmise liigi planeeringu koostamisele. Samas maakonnaplaneering on aluseks ka detailplaneeringute koostamisele, kui kehtestatud üldplaneering puudub või kui maakonnaplaneeringust varem kehtestatud üldplaneering ei kajasta kehtestatud maakonnaplaneeringus sätestatut (PlanS 7 lg 4). Antud eriregulatsiooni tingis 1. jaanuarist 2003 jõustunud PlanS, mis tõi sisse uue kohustusliku planeerimisülesandena sisse loodusvarade, väärtuslike põllumaade, maastike ja looduskoosluste säilimist ning rohelise võrgustiku toimimist kavandavate meetmete kavandamise (PlanS 7 lg 3 p 7). Kuna maakonnaplaneeringuid võib koostada teemaplaneeringuna kehtiva maakonnaplaneeringu täpsustamiseks ja täiendamiseks (PlanS 7 lg 2 p 3), siis kehtestati maakondades eelmainitud teemat käsitlevad maakonnaplaneeringu teemaplaneeringud. Näiteks kehtiva Harju maakonnaplaneeringu 23 täiendamiseks selle teema osas kehtestati 2003.aastal nn rohelise võrgustiku teemaplaneering 24. Antud teemaplaneering on tulenevalt PlanS 7 lõikest 4 aluseks detailplaneeringute koostamisele kõikides Harju maakonna omavalitsustes, kelle üldplaneeringutes ei ole seda teemat käsitletud. 21 Elina Raatikainen jt. Detailplaneeringu seletuskiri: planeeringu koostamine. Projekt Baltic Palette 2004, lk Jüri Lass. Planeerimisõigus. Sisekaitseakadeemia, Tallinn 2003, lk 9 23 Harju maakonnaplaneeringu I etapp. Kehtestatud Harju maavanema korraldusega nr Arvutivõrgus kättesaadaval: 24 Harju maakonnaplaneeringu teemaplaneering Asustust ja maakastust suunavad keskkonnatingimused. Kehtestatud Harju maavanema korralduse nr 356-k. Arvutivõrgus kättesaadaval: 12
13 PlanS 9 lõike 7 kohaselt võib detailplaneering põhjendatud vajadusel sisaldada kehtestatud üldplaneeringu põhilahenduse muutmise ettepanekut. Kehtestatud üldplaneeringu põhilahenduse detailplaneeringuga muutmine on: 1) vastava maa-ala üldplaneeringuga määratud maakasutuse juhtotstarbe ulatuslik muutmine; 2) üldplaneeringuga määratud hoonestuse kõrguspiirangu ületamine; 3) muu kohaliku omavalitsuse hinnangul oluline või ulatuslik üldplaneeringu muutmine. Ainus konkreetne ja üheselt tõlgendatav põhilahenduse muutmise õiguslik kategooria on üldplaneeringuga määratud hoonestuse kõrguspiirangu ületamine. Punktid 1 ja 3 erilisi materiaalõiguslikke juhiseid ei anna, ainult määratlemata õigusmõisteid ulatuslik või oluline muutmine. Arusaadav on, et kõiki põhilahenduste muutmise objektiviseeritud tunnuseid ei ole võimalik määratleda. Samas ei tule kohaliku omavalitsuse ilmajätmine optimaalsematest materiaalõiguslikest suunistest kasuks detailplaneeringu õiguskindlusele ja õigusselgusele. Põhilahenduse muutmise väär tõlgendus toob üpris tõenäoliselt kaasa detailplaneeringu kehtestamise tühisuse, kuna PlanS-ga on sätestatud üldplaneeringut muutva detailplaneeringule tunduvalt rangemad menetlusnõuded kui üldplaneeringu kohasele detailplaneeringule. Üldplaneeringut muutva detailplaneeringu avalik väljapanek on 2 nädalat pikem (PlanS 19 p 4), üldplaneeringut muutvat detailplaneeringut saab kehtestada vaid maavanema nõusolekul (PlanS 24 lg 5), üldplaneeringut muutvat detailplaneeringut saab kehtestada ainult valla- või linnavolikogu (KOKS 22 lg 1 p 33), mitte valitsus 25. Kuigi PlanS lubab detailplaneeringuga üldplaneeringut muuta põhjendatud vajadusel võib riigikohtu lahendite põhjal väita, et üldplaneeringu muutmine saab toimuda ikkagi erandjuhtudel ja sellisel juhul peab olema olemas ülekaalukas huvi. Üldisema planeeringu muutmise puhul, eriti erahuvidest lähtuva detailplaneeringuga üldplaneeringu muutmist on vaja eriti põhjalikult motiveerida, erinevaid huvisid ja väärtusi hinnata, analüüsida planeeringulahenduse alternatiive ning hinnata võimalikke mõjusid. 25 Kohaliku omavalitsuse korralduse seadus. - RT I 1993, 37, RT I, , 6 13
14 Detailplaneeringu koostamisel vaadeldakse vaid väikest osa üldplaneeringuga hõlmatud alast ning selle menetlemisel ei ole võimalik samaväärselt arvesse võtta kogu linna või valla territooriumil valitsevat olukorda. Seetõttu peaks üldplaneeringu muutmine jääma erandiks, mis tagab paindlikuma reageerimisvõimaluse muutuvatele oludele ja vajadustele. Üldplaneeringu muutmiseks põhjendatud vajaduse äratundmisel on haldusorganil planeerimismenetlusele omaselt lai kaalutlusruum. Linna või valla arengu põhisuundade ja tingimuste määramine on omavalitsusüksuse otsustuspädevuses ning nõuetekohase menetluse läbiviimisel on omavalitsusüksus õigustatud varem tehtud otsuseid muutma. 26 Üldplaneeringus fikseeritud keskkonnakaitselised ja muud kohaliku omavalitsusüksuse säästva ning tasakaalustatud arengu kriteeriumid on olulisteks asjaoludeks, mida vältimatult tuleb arvestada üldplaneeringu muutmise ettepaneku ja seeläbi ka detailplaneeringu algatamise taotluse põhjendatuse hindamisel. Detailplaneering võib põhjendatud vajaduse korral sisaldada üldplaneeringu muutmise ettepanekut. Detailplaneeringuga üldplaneeringu muutmine on võimalik vaid erandlikult näiteks üldplaneeringu kehtestamise järel tekkinud ülekaaluka ja õiguspärase erahuvi korral. 27 Üldplaneeringu liiga lihtsa muutmise kohta tegi kriitikat ka Riigikontroll oma 2009.aasta auditi aruandes, märkides et praktikas suunatakse kohalikku arengut üldplaneeringu asemel detailplaneeringutega siis, kui üldplaneering puudub; üldplaneeringut muudetakse järjepidevalt detailplaneeringutega; üldplaneering on väga üldine ning sisulised maakasutusja ehitustingimused määratakse alles detailplaneeringutega. 28 Töö kirjutaja hinnangul omab üldplaneeringu muutmise põhjendatuse juures olulist tähendust üldplaneeringu enda ajakohasus ja regulatiivsus. Oma ajakohasuse minetanud üldplaneeringu puhul, mille õiguslikud suunised võivad tugineda ammu kehtivuse kaotanud seadustele ning mis ei arvestada vahepeal asetleidnud arengutega, muutmise põhjendatus peaks olema lihtsam kui hiljuti kehtestatud keskkonnamõju strateegilise hindamise läbinud üldplaneeringu muutmise puhul. Näiteks Rae vallas kehtiv üldplaneering on pärit 1993.aastast ja reguleeri paljusid teemasid, mis toodi sisse hiljem kehtestatud PES-i ja PlanS-ga. 26 RKHKo RKHKo Riigikontrolli auditi aruanne Riigikogule Detailplaneeringute koostamise korraldus valdades ja linnades.arvutivõrgus: EE/Default.aspx, lk
15 1.5. Järeldused Eesti on oma planeerimisõigusesse integreerinud Euroopa Liidu dokumentidest tuleneva ruumilise planeerimise ja säästva arengu põhimõtted, sh keskkonnakaitse eesmärgi. Euroopa Liidu osatähtsus ruumilise planeerimise alal kasvab pidevalt ja Euroopa Liidu erinevate institutsioonide poolt vastuvõetud planeerimisdokumendid avaldavad mõju Eesti siseriiklikus õiguses seaduste väljatöötamisele ja planeerimisega tegelevate riigi- ja kohaliku omavalitsuse asutuste töö korraldamisele. Ruumilise planeerimise põhimõtte tagamine on planeerimisseaduse kandvaks eesmärgiks. Detailplaneeringu koostamisel erinevate valdkondade integreerimine nõuab tavapärasest haldusmenetlusest põhjalikumat kaalutlusõiguse teostamist, kuna arvestada tuleb paljude eesmärkidega, mis ei pruugi aga sugugi olla omavahel kooskõlas. Detailplaneeringuga saab põhjendatud vajadusel muuta üldplaneeringut. Detailplaneering valmib nn ühiskondliku kokkuleppe tulemusena, mille saavutamiseks peab detailplaneeringu koostama avatud menetluses, kaasates avalikkuse ja huvitatud isikud ning tasakaalustama avalikud ja erahuvid. Detailplaneeringu koostamisel erinevate valdkondadega arvestamise nõue tuleneb lisaks planeerimisseadusele ka paljudest teistest eriseadustest, nt looduskaitseseadus ja muinsuskaitseseadus. Seega Eesti õiguses on detailplaneeringu koostamisel piisavalt arusaadavalt ruumilise planeerimise põhimõte esile toodud. Probleemiks siinjuures on aga see, et ruumilise planeerimise integreerimise, funktsionaalsuse jt nõuded on antud väga abstraktselt ning puuduvad konkreetsemad juhised nende sisustamise kohta. Ruumilise planeerimise põhimõtte täitmise lihtsustamiseks oleks vajalik planeerimisseaduse vastavat regulatsiooni konkretiseerida ning anda objektiviseeritud juhised õigusselguse ja menetlusökonoomsuse huvides. Detailplaneeringu koostamine on aja- ja ressursimahukas tegevus. Täpsema materiaalõigusliku regulatsiooni andmine ruumilise planeerimise põhimõttele võimaldaks ressursse kasutada otstarbekamalt, lihtsustaks kohalikul omavalitsusel planeerimisdiskretsiooni teostamist ja looks suurema õiguskindluse planeeringu adressaatidele. 15
16 II. KAALUTLUSÕIGUSE OLEMUS JA PLANEERIMISDISKRETSIOONI ERIPÄRA Käesoleva peatüki eesmärgiks on ülevaate andmine kaalutlusõiguse olemusest ning planeerimisdiskretsiooni eripärast võrreldes tavapärase haldusmenetlusega. Samuti illustreeritakse kuidas kohalik omavalitsus teostab kaalutlusõigust detailplaneeringu menetluse käigus. 2.1 Kaalutlusõiguse mõiste ja olemus Kaalutlusõigus sätestatakse seadusega. Seetõttu peab see igal üksikjuhul tuginema asjakohasele õigusnormile. Seadustehniliselt toimub kaalutlusõiguse andmine selgesõnalise viitega kaalutlusõigus, enamasti siiski väljenditega nagu võib, tohib, on volitatud jne. Üksikuil juhtudel võib seda tuletada ka seaduse kontekstist. Kaalutlusõigus on omane haldusele, tuleneb seadusest ja põhineb võimalusel valida kaalutlusnormis sätestatud õiguslike tagajärgede vahel või võimaluses otsustada, kas õiguslikku tagajärge üldse kohaldada. Diskretsiooni kohaldamine juhtudel, kui seadus seda ette näeb, pole mitte üksnes administratsiooni õigus, vaid ka kohustus. Diskretsiooni korras isiku jaoks negatiivse otsuse tegemine peab olema põhjalikult motiveeritud. 29 Volitus kaalutlusõiguse teostamiseks peab olema formuleeritud üheselt mõistetavalt. Selleks, et normi adressaadil oleks selge, et talle on antud õigus kaalutlusõiguse teostamiseks. Vastasel juhul viib see paratamatult kaalutlusvigade tekkimisele. 30 Eesti õiguspraktikas on käibel nii kaalutlusõiguse kui diskretsiooni terminid, mida kasutatakse sünonüümidena. Kaalutlusõigust võimaldavaid norme nimetatakse kaalutlusnormideks. 31 Kaalutlusõigus puudutab seadusliku regulatsiooni õiguslikku tagajärge. Kaalutlusõigusega on tegemist siis, kui haldus võib seaduse faktilise koosseisu täideviimisel valida erinevate toimimisviiside vahel. Seadus ei seo faktilise koosseisuga mitte ühte õiguslikku tagajärge (nagu see on seadusega seotud halduse puhul), vaid volitab haldust õiguslikku tagajärge ise 29 RKHKo K.Merusk, jt. Õigusriigi printsiip ja normitehnika. Sihtasutus Eesti Õiguskeskus, 1999, lk A.-T. Kliimann (1932), lk
17 kindlaks määrama, kusjuures talle antakse kaks või enam tegutsemisvõimalust või omistatakse teatud tegevusruum. 32 Kaalutlusõigus võib põhineda sellel, kas haldus üldse tahab rakendada lubatavat abinõu (otsustusvabadus) või sellel, millise lubatud abinõudest ta tahab kasutusele võtta. Kehtivas Eesti õigussüsteemis on kaalutlusõiguse mõiste sätestatud haldusmenetluse seaduses 33 (HMS). HMS 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel. HMS 4 lõike 2 kohaselt tuleb kaalutlusõigust teostada kooskõlas volituse piiride kaalutlusõiguse eesmärgi ning õiguse üldpõhimõtetega, arvestades olulisi asjaolusid ning kaaludes põhjendatud huve. Halduse kaalutlusõigus võib väljenduda ka haldusorgani õiguses kasutada määratlemata õigusmõistet, mille sisustamisel on seadusandja jätnud haldusele teatava vabaduse. Näitena võib tuua mõiste avalik huvi. Mõiste sisu ei ole kindlalt määratletud ja see jätab haldusorganile võimaluse anda neile selge sisu üksikjuhtumi asjaoludest lähtudes. 34 Kaalutlusõiguse teostajaks on HMS 8 lõikest 1 tulenevalt haldusorgan, kes on seadusega, selle alusel antud määrusega või halduslepinguga avaliku halduse ülesandeid täitma volitatud asutus, kogu või isik. Haldusorgan teostab kaalutlusõigust haldusmenetluses. Kaalutlusõigus ei anna haldusele vabadust ega suvalisust. Ei ole olemas vaba kaalutlusõigust vaid üksnes kohusepärane diskretsioon või veel parem õiguslikult seotud diskretsioon. Asutus on kohustatud) diskretsiooni teostama volituse eesmärgist ja seaduslikest piiridest lähtudes. Kui asutus ei järgi õiguslikke nõudeid, kasutab ta diskretsiooni valesti ja seega õigusvastaselt. 35 Kaalutlusõiguse teostamise piirideks on teo koosseis, seaduse eesmärk ja mõte ning põhiseaduslikud väärtused. Kaalutlusõiguse teostamisele asumiseks peab olema täidetud kaalutlusnormi abstraktne faktiline koosseis. Selleks tuleb hinnata faktilisi asjaolusid, tõlgendada õigesti normi abstraktset faktilist koosseisu ning õiguspäraselt subsumeerida. 32 H.Maurer. Haldusõigus. Üldosa. 14. tr. Tallinn, Juura 2004, lk Haldusmenetluse seadus. RT I 2001, RTI, , 8 34 Nele Parrest, Anno Aedmaa. Ülevaatlik õppematerjal haldusõigusest. Riigikantselei, Tallinn 2003, lk 9 35 H.Maurer. Haldusõigus. Üldosa. 14. tr. Tallinn, Juura 2004, lk 87 17
18 Kui subsumeerimine ei ole võimalik, siis ei saa kaalutlusnormi antud üksikjuhtumil kohaldada. Seaduse eesmärgist ja mõttest kinnipidamiseks tuleb tõlgendamise abil leida need kriteeriumid, millest seadusandja on seaduse vastuvõtmisel lähtunud ja tähtsaks pidanud. Halduse tegevus peab olema kooskõlas ka põhiseadusest tulenevate õiguste ja väärtustega. Lisaks võrdse kohtlemise printsiibile ja proportsionaalsuse põhimõttele võivad kaalutlusotsustuse sisu mõjutada näiteks usalduse kaitse ja õiguspärase ootuse põhimõte. 36 Kaalutlusõigus tähendab, et haldusel on võimalik valida erinevate käitumisviiside vahel. Üksikjuhtumi puhul võib valik siiski väheneda ühe võimaluseni. Nii on juhul kui ainult üks otsus on õiguspärane, kõik teised sisaldaksid diskretsioonivigu. Haldusorgan on sel juhul kohustatud valima selle järele jääva otsuse. Niisugustel juhtudel räägitakse diskretsiooni redutseerimisest nullini või kaalutlusõiguse vähenemisest. Diskretsiooni redutseerimine nullini või tuleneda eriti põhiõiguste ja muude põhiseaduse sätete toimest. 37 Kaalutlusõiguse teostamist piiravad ka haldussisese suunitlusega eeskirjad, millest haldusorgan peab oma tegevuses lähtuma. Näiteks peab kohalik omavalitsus kehtestama valla või linna ehitusmääruse planeerimise ja ehitamise reeglite seadmiseks (PlanS 5). Haldusorgan peab kaalutlusõiguse teostamisel arvestama ka HMS 5 lõikega 2, mille kohaselt viiakse haldusmenetlus viiakse läbi eesmärgipäraselt ja efektiivselt, samuti võimalikult lihtsalt ja kiirelt, vältides üleliigseid kulutusi ja ebameeldivusi isikutele. 2.2 Kaalutlusvead Õigusriigi ja hea halduse põhimõtete kohaselt ei tähenda kaalutlusõigus mingil juhul asutuse kontrollimatut suva. Suva võiks viia võimu kuritarvitamiseni või ka lihtsalt hooletu otsuseni. Seetõttu peab kaalutlusotsus olema õiglane ja mõistlik. On terve rida täpsemaid kriteeriume, millele kaalutlusotsus peab vastama. Kaalutlusreegli rikkumisel on tegemist kaalutlusveaga. Kuna ka määratlemata õigusmõistete rakendamine ei tohi olla meelevaldne, rakenduvad kaalutlusreeglid ka nende sisustamisele 38. Üldistades diskretsioonivigade kataloogi, võib välja tuua järgmised rühmad 39 : 36 K.Pikamäe. Kaalutlusõigus ja selle kohtulik kontroll. 2003, lk 26. Arvutivõrgus: handle/10062/680/pikamae.pdf?sequence=5 37 H.Maurer. Haldusõigus. Üldosa. 14. tr. Tallinn, Juura 2004, lk Anno Aedmaa, Evelin Lopman, Nele Parrest, Ivo Pilving, Einar Vene. Haldusmenetluse käsiraamat, Tartu Ülikooli kirjastus 2004, lk Kalle Merusk. Administratsiooni diskretsioon ja selle kohtulik kontroll, Juura Õigusteabe AS, Tallinn
19 1) Diskretsiooni mittetarvitamine - diskretsiooni mittetarvitamisega on tegemist siis, kui otsustav haldusorgan loeb ennast olevat seotud seadusega ja sellepärast ei kasuta ta ka seda õigust, kuna ta ei saa aru, et seadus on andnud talle diskretsiooni teostamise volituse. Samuti siis, kui haldusorgan ei kontrolli ja ei kaalu diskretsiooninormi rakendamisel kõiki võimalusi, mis talle on otsustamiseks antud, samuti ei võta arvesse kõiki asjaolusid. Diskretsioonivolituse mittetäielik kasutamine ja olulistele asjaoludele mittetuginev kaalumine võivad endast kujutada sellist olulist diskretsiooniviga, mis on kaalutlusotsuse tühistamise aluseks. 40 2) Diskretsiooni piiride ületamine - diskretsiooni piiride ületamisega on tegemist siis, kui haldusorgan võtab suurema otsustamisvabaduse, kui seadus seda lubab. Teisisõnu ta ületab diskretsiooni välised piirid ehk seadusega sätestatud diskretsiooni raamid. 3) Diskretsiooni kuritarvitamine - diskretsiooni kuritarvitamisega on tegemist siis, kui haldusorgan ei pea kas teadlikult või ekslikult kinni diskretsiooni õiguslikult determineeritud sisemistest piiridest. Diskretsiooni kuritarvitamisega on tegemist, kui haldusotsus ei rajane asjakohasel kaalutlusel. Siin võib tegemist olla omavoliga. Omavoli puhul lähtub haldusorgan pahatahtlikkusest või isiklikest subjektiivsetest kaalutlustest. Sellisel juhul on tegemist jämeda diskretsiooniveaga 41. Diskretsiooni kuritarvitamisega on ka tegemist kui rikutakse võrdsuse ja proportsionaalsuse printsiipi. Kui seadusandlus ja faktilised asjaolud on uue, isikule negatiivse otsuse tegemisel samad kui eelmise, isikule positiivse otsustuse tegemisel, siis on uus otsus käsitatav diskretsiooniõiguse kuritarvitamisena. Isikut tuleb erinevatel ajamomentidel, kui pole muutunud õiguslikud ja faktilised asjaolud või pole ilmnenud seniteadmata asjaolusid, kohelda ühtemoodi. 42 Kaalutlusõigus võib väljenduda ka haldusorgani õiguses kasutada määratlemata õigusmõistet, mida tuleb sisustada seadusandja poolt ettekirjutatud juhiste ja eesmärkide abil. Peamine vahend diskretsioonivigade vältimiseks on õiglane menetlus: ametnik peab olema erapooletu ja käituma heas usus, puudutatud isikud ja ametiasutused tuleb kaasata otsuse tegemisse ning tehtud valikut tuleb põhjendada. 40 RKHKo U.Häfelin, W.Haller. Schweizerisches Bundesstaatsrecht. 3.neubearb.Aufl.Zürich, 1993, S RKHKo
20 Kui asjaosalistel lastakse kavandatava otsuse suhtes oma arvamust avaldada, siis kooruvad asutuse jaoks selgemini välja need olulised aspektid, mida kaalutlusotsuse tegemisel arvestada tuleb. Ilma asjaosalisi ära kuulamata võib olla üsna raske selgitada tagajärgi, mida haldusakt neile võib põhjustada. Otsusele kirjalike põhjenduste lisamine sunnib ametnikke põhjalikumalt kõiki poolt ja vastuargumente läbi kaaluma Planeerimisdiskretsiooni eripära Haldusorganil (kohalikul omavalitsusel) on planeeringu koostamisel ulatuslik diskretsiooniruum. Üha enam on eelistatud mõistet planeerimise kujundamise vabadus, mis tähistab planeerimisotsuste eripära. Need ei põhine valdavalt mitte tingimuslikult sõnastatud õigusnormidel, vaid lõplikult kavandatud eesmärkide ja kaalumise põhimõtetega planeerimisseadusel. Vahetegemine määratlemata õigusmõiste ja diskretsioonivolituse vahel kaotab nende normide omapära tõttu olemusliku mõtte 44. Haldusorgan peab temale seadusega antud ülesannete raames tegutsema iseseisvalt. Planeerimisotsustuste omapära - nende ulatusliku diskretsioonilisuse - tõttu on isiku õigeaegsel kaasamisel ja ärakuulamisel planeerimismenetluses suurem roll võrreldes tavapärase haldusmenetlusega. 45 Planeerimist iseloomustab lai diskretsiooniõigus sellepärast, et seadusandjal pole võimalik konkreetsel juhul kõige kaitsmisväärsemaid hüvesid ette ennustada. Planeerimismandaat, mille seadusandja on haldusele andnud, eeldab õigustuse ja sellise vaba kujundusruumi olemasolu, kus kaitstavad õigushüved pole seaduslikul tasandil kindlaks määratud, vaid võimaldavad halduse poolseid eesmärgikorrektuure, eesmärgipüstitusi ja vahendite valikut 46. Tulenevalt planeerimise eripärast tuleb igas konkreetses kohas need tingimused seada vastavalt koha ehitus- ja maakasutustavadele, looduslikele tingimustele, avalikele huvidele jne. Seega peab kohalik omavalitsus igal konkreetsel juhul kasutama kaalutlusõigust, et otsustada, missuguste tingimuste seadmine konkreetses kohas vajalik on. 47 Planeering on õiguspärane ainult juhul, kui ta on piisavalt põhjendatud. Planeeringu vajalikkuse küsimuses ei ole oluline puudutatud kolmandate isikute või halduskohtu 43 Anno Aedmaa, Evelin Lopman, Nele Parrest, Ivo Pilving, Einar Vene. Haldusmenetluse käsiraamat, Tartu Ülikooli kirjastus 2004, lk H.Maurer. Haldusõigus. Üldosa. 14. tr. Tallinn, Juura 2004, lk RKHKo K.Hawkins. The Uses of Discretion. Clarendon Press. Oxford Lilian Hansar. Miljööväärtused linnas. Keskkonnaministeerium, Tallinn 2004, lk 11 20
21 seisukoht, vaid ainult kohaliku omavalitsuse arvamus. Kohalikud planeeringud on vajalikud siis, kui omavalitsuse planeerimiskontseptsioonis on võimalik neid vajalikena käsitleda. Omavalitsusel on vajalikkuse suhtes väga laiaulatuslik planeerimisega seotud kaalutlusõigus, et ta saaks teha teadlikult linnaehituslikku poliitikat. 48 Detailplaneeringute üle on kohtulik kontroll oma ulatuselt piiratud. Küsimuse sellest, mida planeeringualale rajada, saab otsustada detailplaneeringu kehtestamisel haldusorgan. Üldjuhul ei saa kohus haldusorgani asemel muuta planeeringulahendust. 49 Väga ulatusliku kaalumisruumi ja sisult hinnanguliste otsustuste puhul on oluline küll motivatsiooni olemasolu, kuid selliste otsustuste omapärast tingitult ei ole motiivid halduskohtus sisuliselt kontrollitavad. Motivatsioonist saab tuleneda otsustuse õigusvastasus vaid juhul, kui selgub, et lähtutud on asjakohatutest ja täiesti sobimatutest kaalutlustest. 50 Kohalik omavalitsus, teostades planeerimisdiskretsiooni, peab kaitsma avalikke huve mõistlikul viisil, piisavalt põhjendades, miks menetlusosalise poolt esitatud argumente või tõendeid pole aktsepteeritud või piisavaks peetud. Haldusakti põhjendus peab ka kohut veenma, et haldusorgan on diskretsiooni teostades arvestanud kõiki olulisi asjaolusid ja huve ning et kaalumine on toimunud ratsionaalselt. Kui olemasolev informatsioon ei ole piisav õiguspärase ja õiglase kaalutlusotsuse tegemiseks, sealhulgas detailplaneeringu vastuvõtmise küsimuse lahendamiseks, peab haldusorgan planeeringu koostajat ja vajadusel ka teisi puudutatud isikuid kaasates koguma otsustamiseks täielikumat teavet. Sellise teabe kogumine võib seisneda ka ekspertiiside tellimises. 51 Kohalik omavalitsus peab planeeringu menetlemise käigus piisava tõhususega täitma PlanS-st tulenevaid kohustusi mh erinevate huvide vahel tasakaalustatud lahenduse leidmisel. Kohalik omavalitsus peab planeerimisdiskretsiooni teostades kaitsma avalikke huve mõistlikul viisil, samas tuleb tal piisavalt põhjendada, miks menetlusosalise esitatud argumente või tõendeid pole aktsepteeritud või piisavaks peetud. 48 Wolfgang Ever. Saksa planeerimisõiguse põhijooned, Juridica, 2006, nr 7, lk RKHKo RKHKo RKHKo
22 Eriti hoolikalt tuleb põhjendada selliseid planeeringuotsuseid, millega kitsendatakse isikute maakasutuse ja ehitamise õigust või mille vastu on esitatud vastuväiteid planeeringu koostamise käigus. 52 Siinjuures tuleb arvestada aga sellega, et kohalik omavalitsus ei tohi planeerimisdiskretsiooni teostamisel eirata halduse seaduslikkuse põhimõtet, mis tähendab, et planeeringus kitsenduste seadmise volitus ja diskretsioonivolituse piirid peavad tulema seadusest. Omandiõigus on põhiseadusega kaitstud erahuvi ning niisuguses olukorras võib kohalik omavalitsus planeeringuga kehtestada ainult selliseid kitsendusi, milleks tal on olemas õiguslik alus. 53 Põhiseaduse 54 (PS) 11 lubab õigusi ja vabadusi piirata, s.t põhiõigusi riivata ainult kolmel tingimusel 55 : 1) Õigusi ja vabadusi tohib piirata ainult kooskõlas põhiseadusega; 2) Piirangud peavad olema demokraatlikus ühiskonnas vajalikud; 3) Piirangud ei tohi moonutada piiratavate õiguste ja vabaduste olemust. Planeerimisdiskretsiooni teostamisel tuleb arvestada põhiõigustega. Eriti olulisteks põhiõigusteks on õigus vabale eneseteostusele (PS 19), õigus tervise kaitsele (PS 28), õigus tegeleda ettevõtlusega (PS 31), õigus omandi kasutamisele (PS 32). Lisaks on olulised loodusvarade ja loodusressursside, kui rahvusliku rikkuse, säästliku kasutamise kohustus (PS 5) ning elu- ja looduskeskkonna säästmise ja keskkonnale kahju hüvitamise kohustus (PS 53). 56 PS 32 alusel (mis lubab omandit omaniku nõusolekuta võõrandada ainult seaduses sätestatud juhtudel ja korras) sätestatud PlanS 31 võimaldab kehtestatud detailplaneeringu elluviimiseks kohaldada kinnisasja sundvõõrandamist kinnisasja sundvõõrandamise seaduses 57 ettenähtud alustel ja korras. Kuna Eestis kehtib planeeringute hierarhia, siis lisaks seadustest ja nende alusel antud määrustest tulenevatele piirangutele, tuleb planeerimisdiskretsiooni teostamisel 52 RKHKo Liina Kanger. Avaliku ja erahuvi tasakaalustamine ruumilise planeerimise menetluses kui kohaliku omavalitsuse ülesanne: miljööväärtusega hoonestusala näitel. Bak.töö: Eesti üliõpilaste teadustööde 2006.a riikliku konkurssi töö, Tartu Ülikool, Tartu 2006 lk Põhiseadus. RT 1992, 26, 349 RT I RT I, , 2 55 R.Alexy. Põhiõigused Eesti Põhiseaduses. Juridica eriväljaanne 2001, lk Kalle Merusk. Discretion of Interests in Planning Procedure: Legal Protection and Abuse of Discretion, Juridica International XI 2006, lk Kinnisasja sundvõõrandamise seadus. RT I 1995, 30, 380 RT I, , 4 22
23 detailplaneeringu menetluses arvestada ka üldisematest planeeringutest tulenevate reservatsioonidega. Planeerimisdiskretsiooni teostamisel peab kohalik omavalitsus hindama ka seda, kas detailplaneeringuga on võimalik üldsegi saavutada soovitavat õiguslikku tagajärge. Kui tagajärge ei ole võimalik detailplaneeringuga saavutada, siis ei tohiks detailplaneeringut üldsegi algatada. Näiteks on Riigikohus ühes oma lahendis 58 leidnud, et detailplaneeringu algatamise eesmärk saavutada maa munitsipaliseerimine ei saanud olla õiguspärane, sest vaidlusalune maa ei saanud põhimõtteliselt kuuluda munitsipaliseerimisele. 2.4 Kaalutlusõiguse teostamine detailplaneeringu menetluses Detailplaneeringut puudutavale ettepanekule vastates ei otsusta kohalik omavalitsus veel lõplikult, millisel kujul planeering kehtestada. Kohustus vastata ettepanekule on kohalikul omavalitsusel tervikuna. See, kes võib omavalitsusüksuse nimel vastuse saata, on linna või valla sisepädevuse küsimus. Vastus ei ole haldusakt. Ettepanekule vastamine on osa ettepaneku tegija ja kohaliku omavalitsuse avalikust diskussioonist tulevase planeeringu üle. Vastusele võib ettepaneku esitaja omakorda vastu vaielda, saates täiendava märgukirja. Vastus võimaldab arendada ettepaneku üle avalikku diskussiooni ajakirjanduses, isikute ühendustes, huvigruppides jne. Ettepanekut saab kaitsta planeeringu avaliku arutelu käigus. Omavalitsus võib pärast ettepaneku tagasilükkamist seda planeeringu kehtestamisel siiski arvesse võtta. Lõplikuks otsuseks ettepaneku suhtes on detailplaneeringu kehtestamise otsus, mitte vastus. 59 Seega lõpliku kaalutlusotsuse, millest tulenevalt õiguslikud tagajärjed, teeb kohalik omavalitsus detailplaneeringu kehtestamise otsustamisega. Samas arvestades planeerimisseaduse ülesehitust ja menetlustoiminguid teostab kohalik omavalitsus kaalutlusõigust kogu detailplaneeringu koostamise protsessi vältel. Kohalik omavalitsus teostab kaalutlusõigust: 1) Detailplaneeringu algatamisel; 2) Detailplaneeringu koostöö ja kaasamise ning kooskõlastamise käigus; 3) Detailplaneeringu vastuvõtmisel; 58 RKHKo RKHKo
24 4) Detailplaneeringu avalikustamise käigus tehtud ettepanekute ja vastuväidete kohta seisukoha andmisel; 5) Detailplaneeringu kehtestamisel. Planeerimisotsus on seega kaalutlusotsus, mis valmib planeeringu protsessi tulemusel. Kohalik omavalitsus peab eelpool loetletud menetlustoimingute läbiviimisel uurima puudutatud avalike ja erahuvisid ehk koguma kaalutlusmaterjali, erinevate õigushüvede kaalumise käigus tuvastama kaitsmisväärsema hüve ning selle põhjal langetama oma otsused. Planeerimisotsuse langetamisel võib eksida nii menetlusõiguse kui ka materiaalõiguse vastu. Nii võib planeerimisotsus osutuda õigusvastaseks menetlusvea tõttu, näiteks, kui ei avalikustatud planeerimisdokumente või rikuti osalemisõigusi (nt ei kuulatud ära puudutatud isikuid). Planeerimisotsus võib õigusvastane olla ka seetõttu, et ei pööratud tähelepanu materiaalsele keskkonnaõigusele, ükskõik kas siseriiklikul või Euroopa tasandil. Õigusvastasus võib tuleneda ka sellest, et haldusorgan tegi puudutatud huvide kaalumisel õiguslikke vigu (nt jättis olulised faktilised asjaolud arvesse võtmata). Planeerimisotsust võib kontrollida ainult kirjeldatud laadi õiguslike vigade suhtes, mitte aga selles suhtes, kas võeti vastu parim võimalikest planeerimisotsustest. Üldiselt ei ole olemas ühte ja ainust parimat planeerimisotsust õiguslikus mõttes; pigem võivad õiguslikust aspektist vaadatuna olla laitmatud mitu varianti. 60 Millise haldusdokumendiga erinevaid menetlustoiminguid vormistatakse määratakse kindlaks ehitusmääruses (PlanS 5). PlanS 5 lõike 2 kohaselt kehtestatakse ehitusmäärus kohaliku omavalitsuse siseste ülesannete jaotuse määramiseks ning menetluskorra seadmiseks. Planeeringu algatamise, vastuvõtmise ja kehtestamise otsused vormistatakse üksikaktidena, volikogu otsusega või valitsuse korraldusega. Detailplaneeringu koostöö, kaasamise ja kooskõlastamise käigus ning avalikustamise käigus antud kohaliku omavalitsuse seisukohad esitatakse kirjalikult, korralduse või otsusega vormistamata Kaalutlusõiguse teostamine detailplaneeringu algatamisel PlanS-i 10 lõike 1 kohaselt võib iga isik teha detailplaneeringu algatamise ettepaneku. Mitmed kohalikud omavalitsused, näiteks Tallinna linn, nõuavad planeeringu algatamise 60 Eckart Hien. Planeerimisotsuse õiguslik iseloom ja selle kohtulik kontroll. Juridica 2006, nr 7, lk